钦定古今图书集成/明伦汇编/官常典/第751卷 > 林铭球
## 钦定古今图书集成/明伦汇编/官常典/第751卷 > 林铭球

按《漳浦县志》：“铭球，本姓蓝，字彤石，二十八都人。万历
末，随父懋游学粤东，因冒海丰籍，领天启甲子乡荐
第七人，为忌者摘发，除名。崇祯初，伏阙请，得旨附闽
籍会试。戊辰，成进士，授行人。奉使谕祭唐王，册封岷
王，擢江西道御史，上《治兵保民疏》，称旨。又尝荐起黄
道周，论救魏呈润，纠阉王坤，巡西城，凡勋戚不法者”
弹治之。巡按宣大，敕大阅却边帅馈，劾总督梁某失
律，论如法。转按湖广，时楚贼张献忠、吕瘦子辈，张甚
铭球奉敕监军护陵贼胁，上书求封襄阳，不屈遇害。
生平著有《西台疏草》《宣云按楚奏疏》《按楚奏告》《监军
纪略》《谷云草》《浮湘草》《怡云堂集》若干卷。